เป็นประจำเดือนเมื่อที่ 16-17 ที่ผ่านมา เมื่ออาทิตย์ก่อนมีเพศสัมพันธ์แบบปล่อยใน ไม่ได้ใช้ยาคุม แล้วมาเมื่อวาน มีน้ำคล้ายตกขาว หรือเลือด ออกเป็นสีดำ น้ำตาล ไม่ปวดท้อง ไม่มีกลิ่นคาวของประจำเดือน แต่มีอาการวิ้วๆๆ บางครั้ง ! อยากทราบว่าเกิดจากอะไร อันตรายไหมคะ พอดีไม่หาอนามัยมาเขาบอกว่าต้องรอดูอาการไปก่อน เราสามารถชื้อที่ตรวจครรภ์มาตรวจก่อนได้ไหมคะ
สวัสดีค่ะ หากมีเพศสัมพันธ์โดยไม่ได้ป้องกันด้วยถุงยางอนามัยเอาไว้นั้น มีโอกาสที่จะเกิดการตั้งครรภ์ได้สูงการมีน้ำคล้ายตกขาว เลือดสีดำน้ำตาลออกมานั้น ถ้าไม่ใช่เลือดที่ออกตามรอบเดือน อาจจะมีสาเหตุมาจาก ผลข้างเคียงจากการใช้ยาคุมชนิดใดๆ ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ เป็นต้นโดยการแยกคงจะต้องดูเรื่องว่าตั้งครรภ์ก่อนหรือไม่ค่ะ สามารถซื้อที่ตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 หลังปฏิสนธิ และหากยังมีเลือดออกผิดปกติต่อเนื่อง หรือการตรวจครรภ์ให้ผลบวกแล้วมีเลือดออกผิดปกติควรรีบไปพบแพทย์ เบื้องต้นงดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนมาใช้เอง